CELEX: 32016R0439
Language: hr
Date: 2016-03-23 00:00:00
Title: Uredba Komisije (EU) 2016/439 оd 23. ožujka 2016. o izmjeni Priloga IV. Uredbi (EZ) br. 396/2005 Europskog parlamenta i Vijeća u pogledu Cydia pomonella Granulovirus (CpGV), kalcijeva karbida, kalijeva jodida, natrijeva hidrogenkarbonata, reskalura i Beauveria bassiana soj ATCC 74040 i Beauveria bassiana soj GHA (Tekst značajan za EGP)

24.3.2016   
            
            
               HR
            
            
               Službeni list Europske unije
            
            
               L 78/31
            
         UREDBA KOMISIJE (EU) 2016/439
   оd 23. ožujka 2016.
   o izmjeni Priloga IV. Uredbi (EZ) br. 396/2005 Europskog parlamenta i Vijeća u pogledu Cydia pomonella Granulovirus (CpGV), kalcijeva karbida, kalijeva jodida, natrijeva hidrogenkarbonata, reskalura i Beauveria bassiana soj ATCC 74040 i Beauveria bassiana soj GHA
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 396/2005 Europskog parlamenta i Vijeća od 23. veljače 2005. o maksimalnim razinama ostataka pesticida u ili na hrani i hrani za životinje biljnog i životinjskog podrijetla i o izmjeni Direktive Vijeća 91/414/EEZ (1), a posebno njezin članak 5. stavak 1.,
   budući da:
   
               (1)
            
            
               U pogledu Cydia pomonella Granulovirus (CpGV), kalcijeva karbida, kalijeva jodida, natrijeva hidrogenkarbonata, reskalura i Beauveria bassiana soj ATCC 74040 i Beauveria bassiana soj GHA specifični MRO-ovi nisu bili utvrđeni. Kako te tvari nisu bile uvrštene ni u Prilog IV. Uredbi (EZ) br. 396/2005, primjenjuje se zadana vrijednost od 0,01 mg/kg utvrđena u članku 18. stavku 1. točki (b) te Uredbe. Kalijev jodid uvršten je u Prilog IV. Uredbi (EZ) br. 396/2005.
            
         
               (2)
            
            
               U pogledu Cydia pomonella Granulovirus (CpGV) Europska agencija za sigurnost hrane (u daljnjem tekstu „Agencija”) zaključila je (2) da ti virusi nisu patogeni za ljude te da neće proizvesti nikakve toksine. Stoga je primjereno uvrstiti tu tvar u Prilog IV. Uredbi (EZ) br. 396/2005.
            
         
               (3)
            
            
               U pogledu kalcijeva karbida Agencija je zaključila (3) da ta tvar ne ulazi u prehrambeni lanac ljudi. Stoga je primjereno uvrstiti tu tvar u Prilog IV. Uredbi (EZ) br. 396/2005.
            
         
               (4)
            
            
               Kalijev jodid mineralna je tvar koja se može upotrebljavati u proizvodnji dodataka prehrani u skladu s Direktivom 2002/46/EZ Europskog parlamenta i Vijeća (4). Stoga je primjereno ukloniti bilješku kojom se zahtjeva ocjena te tvari u skladu s člankom 12. Uredbe (EZ) br. 396/2005.
            
         
               (5)
            
            
               Natrijev hidrogenkarbonat odobren je kao osnovna tvar u skladu s Uredbom (EZ) br. 1107/2009 Europskog parlamenta i Vijeća (5). Uzimajući u obzir Provedbenu uredbu Komisije (EU) 2015/2069 (6), Komisija smatra da je primjereno tu tvar uvrstiti u Prilog IV. Uredbi (EZ) br. 396/2005.
            
         
               (6)
            
            
               U pogledu reskalura Agencija je zaključila (7) da je primjereno tu tvar uvrstiti u Prilog IV. Uredbi (EZ) br. 396/2005.
            
         
               (7)
            
            
               U pogledu Beauveria bassiana soj ATCC 74040 i Beauveria bassiana soj GHA (8) Agencija nije mogla donijeti zaključak o prehrambenom riziku za potrošače jer određene informacije nisu bile dostupne te je bilo potrebno da osobe koje upravljaju rizikom izvrše daljnje razmatranje. Daljnja razmatranja dostupna su u odgovarajućim izvješćima o pregledu (9)
                   (10) u kojima je zaključeno da je rizik za ljude povezan s metabolitima tih tvari zanemariv. Na temelju tih zaključaka Komisija smatra da je primjereno te tvari uvrstiti u Prilog IV. Uredbi (EZ) br. 396/2005.
            
         
               (8)
            
            
               Uredbu (EZ) br. 396/2005 trebalo bi stoga na odgovarajući način izmijeniti.
            
         
               (9)
            
            
               Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,
            
         DONIJELA JE OVU UREDBU:
   Članak 1.
   Prilog IV. Uredbi (EZ) br. 396/2005 mijenja se u skladu s Prilogom ovoj Uredbi.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 23. ožujka 2016.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 70, 16.3.2005., str. 1.
   
   
      (2)  Europska agencija za sigurnost hrane; Zaključak o stručnom pregledu procjene rizika od pesticida s aktivnom tvari Cydia pomonella granulovirus. EFSA Journal 2012.; 10(4):2655. (str. 40.) doi:10.2903/j.efsa.2012.2655.
   
      (3)  Europska agencija za sigurnost hrane; Zaključak o stručnom pregledu procjene rizika od pesticida s aktivnom tvari kalcijev karbid. EFSA Journal 2011.; 9(10):2419. (str. 48.) doi:10.2903/j.efsa.2011.2419.
   
      (4)  Direktiva 2002/46/EZ Europskog parlamenta i Vijeća od 10. lipnja 2002. o usklađivanju zakona država članica u odnosu na dodatke prehrani (SL L 183, 12.7.2002., str. 51.).
   
      (5)  Uredba (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (SL L 309, 24.11.2009., str. 1.).
   
      (6)  Provedbena uredba Komisije (EU) 2015/2069 od 17. studenoga 2015. o odobravanju osnovne tvari natrijev hidrogenkarbonat u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja i o izmjeni Priloga Provedbenoj uredbi Komisije (EU) br. 540/2011 (SL L 301, 18.11.2015., str. 42.).
   
      (7)  Europska agencija za sigurnost hrane, 2015. Zaključak o stručnom pregledu procjene rizika od pesticida s aktivnom tvari reskalur. EFSA Journal 2015.; 13(2):4031, str. 40.
   
      (8)  Europska agencija za sigurnost hrane, 2013. Zaključak o stručnom pregledu procjene rizika od pesticida s aktivnom tvari Beauveria bassiana soj ATCC-74040 i soj GHA. EFSA Journal 2013.; 11(1):3031. str. 44.
   
      (9)  Završna verzija izvješća o pregledu za aktivnu tvar Beauveria bassiana soj ATCC 74040 donesena na sastanku Stalnog odbora za prehrambeni lanac i zdravlje životinja održanom 11. srpnja 2008. s obzirom na uvrštenje Beauveria bassiana soj ATCC 74040 u Prilog I. Direktivi 91/414/EEZ. SANCO/1546/08 – rev. 5, 11. srpnja 2014.
   
      (10)  Završna verzija izvješća o pregledu za aktivnu tvar Beauveria bassiana soj GHA donesena na sastanku Stalnog odbora za prehrambeni lanac i zdravlje životinja održanom 11. srpnja 2008. s obzirom na uvrštenje Beauveria bassiana soj GHA u Prilog I. Direktivi 91/414/EEZ. SANCO/1547/08 – rev. 5, 11. srpnja 2014.
   
      PRILOG
      Prilog IV. Uredbi (EZ) br. 396/2005 mijenja se kako slijedi:
      
                  1.
               
               
                  Unosi „Cydia pomonella Granulovirus (CpGV)”, „kalcijev karbid”, „natrijev hidrogenkarbonat”, „reskalur”, „Beauveria bassiana soj ATCC 74040” i „Beauveria bassiana soj GH” umeću se abecednim redom.
               
            
                  2.
               
               
                  Upućivanje na bilješku 1. nakon unosa „Kalijev jodid” briše se.